
A leukoaraiosis szegmentációja FLAIR-szekvenciás mágneses rezonancia felvételeken

A leukoaraiosis az agy fehérállományának idősebb korban jelentkező károsodása. Megnövekedett jelként mutatkozik FLAIR-szekvenciákon, mely az agyi mágneses rezonancia (MR) felvétel részét képezi. A FLAIR-szekvencia a jelenleg használt szekvencia a leukoaraiosis szegmentációjához. A tapasztalatok mégis azt mutatják, hogy ez a módszer szubjektív.
Ezen tanulmány célja kivizsgálni a leukoaraiosis szemi-automatikus szegmentációjának reprodukálhatóságát FLAIR-szekvenciás MR felvételeken.
10 agyi MR felvétel került elemzésre az IADI laboratórium “Segmentation Leukoaraiose Adelahyde” szoftverének segítségével. A szegmentációt két megfigyelő párhuzamosan végezte. Az eredményeket összehasonlítottuk és statisztikailag elemeztük.
Statisztikailag jelentős különbég mutatkozott (p<0,05) a megfigyelők által párhuzamosan végrehajtott leukoaraiosis szegmentációja között.
A leukoaraiosis szegmentációja FLAIR-szekvenciás MR felvételeken nem reprodukálható. Ennél fogva új módszerek után kell néznünk az agy ördegedésének felméréséhez, melyek érzékenyebbek és hatékonyabbak. Más szekvenciák, mint a diffúzió tenzor képalkotás (DTI), ígéretesnek tűnnek, viszont a napi gyakorlatban való használhatóságuk még további elemzést igényel.

